Nová webstránka russky.info obsahuje úvodný kurz ruštiny a kurzy úrovní A1 a A2. Ich autorom je Vilniuská

univerzita, ktorá garantuje vynikajúcu metodiku ruštiny ako materinského jazyka, a slavisti z Ostravskej univerzity

(Česká republika) a Katolíckej univerzity v Ružomberku pod vedením prof. PhDr. Evy Kollárovej, PhD., známej

odborníčky na výučbu ruštiny ako cudzieho jazyka. Okrem kurzov ponúka portál gramatickú časť, rozsiahly 12-

jazyčný slovník, zbierku ruských filmov a textov a tiež užitočné informácie o obchodovaní s Ruskom. Ku všetkým

cvičeniam, vysvetlivkám, dialógom a ostatným materiálom je k dispozícii preklad, čo umožňuje učiť sa ruštinu od

úplných základov. Cvičenia rozvíjajú čítanie a počúvanie s porozumením a písanie; v budúcnosti sa plánujú lekcie s

učiteľmi cez Skype a tiež letné školy.